Missioon, visioon, väärtused
Lasteaia missioon
Tallinna Nurmenuku Lasteaed on õppe- ja kasvatusasutus, mis pakub lastele turvalise päevahoiu ja võimaldab kvaliteetset alusharidust. Lasteasutus toetab perekonda nii, et laps kujuneks iseseisvaks, valikuid teha oskavaks ja vastutustundlikuks isiksuseks.
Lasteaia visioon:
Tallinna Nurmenuku Lasteaed - lapsele parim!
Meil on:
- turvaline, arendav, esteetiline õpi- ja töökeskkond;
- hea maine lapsevanemate, pedagoogide ja koostööpartnerite hulgas;
- soov ja oskused toetada erivajadusega lapsi.
Meie põhiväärtused on:
Koostöö
- Väärtustame koostööd ja avatust kõigi lasteaia töötajate vahel selleks, et tagada pingevaba sisekliima ja teineteisemõistmine.
- Väärtustame koostööd lastevanematega - nemad on meie peamised koostööpartnerid.
- Igapäevastes toimingutes suuname lapsi nii, et koostööoskus areneks ka lastes.
Tervis ja turvalisus
- Väärtustame tervislikke eluviise, tervislikku toitumist ja füüsilist aktiivsust. Arendame lasteaia sise- ja väliskeskkonda nii, et siin oleks nii vaimselt kui füüsiliselt turvaline keskkond lastele ja töötajatele. Looduse-ja keskkonnasäästliku mõtteviisi ning tegutsemise kaudu tagame tervise ja turvalisuse.
Loovus
- Väärtustame töötajate loovaid lahendusi ja ideid. Innustame töötajaid leidma olukordadele uudseid lahendusi. Suuname lapsi uurima ja avastama, tundma rõõmu oma ja teiste loomingust. Tunnustame laste mõtteid ja ideid.
Lapsekesksus
- Laps areneb ja õpib tegutsedes ning mängides - meie loome selleks võimalusi. Arvestame lapse individuaalseid võimeid, keelelist ja kultuurilist tausta.
Põhiväärtustest lähtume lasteaia igapäevases elus nii töös lastega kui töötajate omavahelistes suhetes.
Lehekülge haldab:
Tiina-Marju Jaksen, õppealajuhataja
Tel 6573937; e-post: email@example.com